इन गीतों में विषयगत भाव-सौन्दर्य के अनुरूप भाषा व शैली का संयोजन है। कवि ने यहाँ जिन बिम्बों का प्रयोग किया है वे नए और अनछुए हैं। यह कवि की सूक्ष्म संवेदना और उदात्त साधना का ही प्रतिफल है। प्रगतिचेता विचारक और वरिष्ठ गीतकार नचिकेता विनय मिश्र के संग्रह की भूमिका में कहते हैं कि ''इनके गीतों में दरहकीकत बिम्ब, प्रतीक और सांकेतिकता की द्वंद्वामक एकता दिखाई देती है और यही उनके गीतों की सच्ची कलात्मकता है।ÓÓ चुप्पी की आँच, काजली करवट, जुलाहे-सा मन, थकानों के शिविर, यादों की रबर जैसे प्रयुक्त अनेकानेक नए बिम्ब व प्रतीक इसके उदाहरण हैं। अंतिम गीत 'दृष्टि की भाषाÓ में तो अपनी गीत रचना का उन्होंने जैसे अभीष्ट ही उजागर कर दिया है: